section_heading: Životopis
paragraph_text: Nakon svećeničkoga ređenja 1901. u Viviersu odlučuje otići u Béni Abbès i zasnovati kongregaciju, no nitko mu se u tomu ne pridružuje. Živio je s Berberima, a potom i Tuarezima, učeći njihov jezik i kulturu, sastavivši pod pseudonimom prvi tuareško-francuski rječnik. Njegova se djela smatraju temeljnima za proučavanje tuareške kulture. Ubijen je 1. prosinca 1916. Zahvaljujući uspjehu njegova životopisa francuskoga književnika Renéa Bazina ubrzo se nakon smrti proširilo njegovo štovanje te je 1927. pokrenut i beatifikacijski postupak, koji je zaključen proglašenjem blaženim 2005.